**Serž Azat Sarkisjan**, niekedy aj **Sargsjan** (armén. Սերժ Ազատի Սարգսյան ; \* 30. jún 1954 Stepanakert) je arménsky politik, minister v niekoľkých vládach, neskôr premiér a v období rokov 2008-2018 arménsky prezident.

Život
-----

V rokoch 1972-1974 slúžil ako vojak základnej služby v sovietskej armáde. V roku 1979 ukončil štúdium filológie na Jerevanskej štátnej univerzite. V období rokov 1979 až 1988 pôsobil v komunistických a komsomolských orgánoch vo svojom rodnom meste Stepanakert, následne bol veliteľom karabašskej domobrany vo vojne o Náhorný Karabach.

V roku 1990 sa stal poslancom Národného zhromaždenia, v 90. rokoch bol postupne ministrom obrany, vnútra a ministrom národnej bezpečnosti. V období 1999-2007 bol tajomníkom Národnej bezpečnostnej rady, v roku 2000 sa stal znovu ministrom obrany. V roku 2007 sa stal arménskym premiérom.

Vo februári 2008 vyhral s podporou vlastnej Republikánskej strany Arménska prezidentské voľby; do funkcie nastúpil v apríli 2008. Ako prezident sa zasadil za vytvorenie colnej únie s Ruskom a ďalšími post-sovietskymi republikami v roku 2014 a realizoval premenu Arménska z prezidentskej na parlamentnú republiku, čo bolo podľa kritikov vyjadrením snahy o udržanie si vlastného politického vplyvu.

V roku 2011 sa konali veľké demonštrácie proti Sarkisjanovmu režimu. Pri ďalších protestoch v júli 2016 žiadali protestujúci jeho odstúpenie a prepustenie všetkých politických väzňov- tieto demonštrácie nasledovali po prepadnutí policajnej stanice v hlavnom meste Jerevane skupinou ozbrojencov, ktorí požadovali prepustenie opozičného politika a veterána vojny o Náhorný Karabach Žirajra Sefiljana. Pri vzájomných stretoch bolo zranených vyše 50 ľudí.

Sarkisjanovo prezidentské obdobie skončilo dňa 9. apríla 2018 a hneď 17. apríla sa stal predsedom vlády. Po niekoľkodňových búrlivých protestoch, počas ktorých demonštranti požadovali jeho odstúpenie a bolo zadržaných vyše 200 ľudí, nakoniec 23. apríla (po iba šiestich dňoch v úrade) rezignoval, v dôsledku čoho následne odstúpila aj arménska vláda.

Poznámky
--------

1. ↑  Cez priezvisko nieje príbuzní s ďalšími arménskymi politikmi – svojím nástupcom v prezidentskom úradu Armenom Sarkisjanom, ani s bývalým premiérom Tigranom Sarkisjanom.

Referencie
----------

1. ↑   *Armenia lawmakers elect president as leader eyes 'super' powers* [online]. Tribune.com.pk, 2018-03-02, [cit. 2019-01-12]. Dostupné online. (anglicky)
2. 1 2 3   *Arménský premiér odstoupil, vůdce opozice je na svobodě* [online]. ČT24, 2018-04-23, [cit. 2019-01-12]. Dostupné online. (česky)
3. ↑  ATANESIAN, Grigor. *Armenians step up their demands in a fourth summer of protest* [online]. Theguardian.com, 2018-07-30, [cit. 2019-01-12]. Dostupné online. (anglicky)
4. ↑  GRIGORYAN, Marianna. *Armenian police clash with demonstrators as hostage stand-off continues* [online]. Theguardian.com, 2018-07-21, [cit. 2019-01-12]. Dostupné online. (anglicky)
5. ↑   *V Arménii to vře. Policie rozháněla demonstranty a zatýkala představitele opozice* [online]. ČT24, 2018-04-22, [cit. 2019-01-12]. Dostupné online. (česky)
6. ↑   *Arménský premiér odstoupil, vůdce opozice je na svobodě* [online]. ČT24, 2018-04-23, [cit. 2019-01-12]. Dostupné online. (česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Serž Sarkisjan**

Zdroj
-----

*Tento článok je čiastočný alebo úplný preklad článku Serž Sarkisjan na českej Wikipédii.*

Autoritné údaje: * GND: 134088778
* LCCN: no2019003706
* VIAF: 38125522
* WorldCat: lccn-no2019003706